126 



Ti dinja djalma noe loba, kabeh geus pada lapor ngoendjoekkeun boedak teu aja. 

 Nja kitoe, Gadjah Manggala oendjoekan ka ratoe Galoeh ngoendjoekkeun perkara 

 boedak. 



Ti dinja praboe ratoe njaoer ka Batara Lengser, saoerna : „Lengser, maneh geura 

 dangdan teang sahidji boedak, boedak hideung laer beuteung, bawana hajam koela- 

 woe sentoel. Ajeuna teh koedoe beunang sababna goreng dosana. Lamoen maneh 

 bisa meunang ka eta hidji djdema, geus tangtoe maneh digandjar koe aing, pang- 

 sioen boga rahajat loba, ngora-ngora didjompokeun, mo dibere deui gawe." 



„Noehoen, goesti, abdi sedja koemaoela", bari toeloej bae loempat. 



Teu katjatoer di djalanna; kotjapkeun datangna bae djeung djdema anoe rea 

 pok bae ngabageakeun ka eta noe ngaran Lengser, pokna: „oea, olot, engki, oejoet, 

 mamang, kakang, bagea, ajeuna teh rek ka mana?" 



„Dewek, anoe matak datang ka dieu, rek ngoemisi, rek neangan boedak hideung 

 laer beuteung; soeganna aja di dieu?" 



„Teu aja atoeh." 



Ti dinja Lengser loempat deui, toeloejna ka nini soegih. 



Barang datang, toeloej ngomong, pokna: „sampoera soen, nini soegih, koela 

 amit arek ngandjang." 



Tjeuk nini soegih: „rampes, oea Lengser, tara-tara ti sasari, ajeuna datang ka 

 dieu, arek naon pibedjaeun?" 



„Kaoela bade ngoemisi, rek neangan boedak hideung laer beuteung, bawana 

 hajam koelawoe sentoel; soegan aja ka dieu?" 



„Atoeh ka dieu mah teu aja, aja soteh lain kitoe, teu hideung, teu laer beuteung, 

 ngan aja noe leuih kasep, ngaranna Ki Bagoes Langka, lmboerna ti padoesoenan, 

 bawana sahidji hajam poetih koening radjeg wesi." 



Ti dinja Lengser ngahoeleng, mikiran omongan nini ; malah-malah geus kapikir 

 koe Lengser, pok bae ngomong: „euleukeudeuheu b^dog didenge kitoe komo oedjar 

 isoen, henteu kitoe oge maning, ari basa maning: deui, basa deui: maning; tapi 

 eta lamoen kitoe, boedak teh sahidji keneh noe hideung djeung noe kasep teh, 

 tapina mo timoe lamoen teu dipetangankeun." 



Prak Lengser metangankeun, malah geus katingal handapeun tjaringin koeroeng 

 tetela boedak teh kasep. 



Toeloej bae Lengser sisindiran: 



„soemoer katoeroeban njiroe, 

 baregbeg ragrag ti para, 

 saoemoer kakara nimoe, 

 ngadegdeg bari kakara." 



Tjek Lengser: „paingan teuing, henteu djaoeh ti itoengan, henteu anggang ti 

 etangan, teu geseh ti hate dewek." 



Ras eling ka djoeragan istri, ka Pohatji Naganing Roem, basana keur waktoe 

 babar, bareto dikaja-kaja, didjeroem koe maroena, tjepil, sotja dimalaman, pana- 

 nganana dibanda, boedak teh dipalidkeun. Ajeuna bet bisa datang, dibasakeun: kebo 

 moelih pakandangan, nja moentjang laboeh ka poehoe; eta boedak tetela djoera- 

 gan dewek ngan handjakal saeutik lampah, djadi soeka-risi. Ari basa soeka, dewek 



